આ જ વાતમાંથી મને બીજી વાત જે સ્પર્શી ગઈ તેનેય રજૂ કરી દઉં. રાઓલજીએ લખ્યું કે મારા લેખો કોઈ મીડિયા લેતું નથી…પણ હવે એની જરૂર પણ નથી. સ્ટુનિશિયા, ઈજિપ્ત, લિબિયાનાં આંદોલનોમાં “નેટ–વર્ક” જે કામ કરી ગયું તેનું મૂલ્ય આંકી શકાય નહીં તેવું ને તેટલું છે. બે દિવસ હું ટાઈમ્સની એક ઈન્ટરનેટી સેવામાં ખુંચેલો રહ્યો. મેં જોયું કે ટાઈમ્સમાં લોકભાગીદારીની સગવડથી દર સેકન્ડે કેટકેટલા લોકો અણ્ણાજીને પોતાનો ટેકો દર્શાવી રહ્યા હતા !! http://www.avaaz.org/en/anna_hazare_victory/97.php?cl_tta_sign=7af8bc9a042ba62059ef180bb62a6908 આ લીક પર તો મેંય કોમેન્ટસ મૂકીને એ સાઈટની સેવાઓને આનંદ,આશ્ચર્ય અને અભીભૂતતાથી માણી હતી…! ગાંધીના સમયમાં આ સેવા ઉપલબ્ધ હોત તો ?! આ દિવસોમાં નેટજગતે જે કામો કર્યાં છે તે વિજ્ઞાનદીધી સેવાઓમાં શિરમોર છે…હું નતમસ્તકે ને ભીની આંખે આ સેવાઓને માણતો હતો.